Publication: Magyar Közlöny
Issue: MK-2008-162 (Year: 2008, Number: 162)
Era: 2004-2010
Section: A lakáscélú hitelállomány besorolásakor az állami kezességvállalás mellett köztisztviselõk és közalkalmazottak részére nyújtott, valamint a fiatalok lakáskölcsönéhez kapcsolódó állami kezesség vállalásának és érvényesítésének részletes szabályairól szóló 4/2005. (I. 12.) Korm. rendelet alapján nyújtott hitelek állományát kiemelten kell szerepeltetni.
Paragraph Index: 1090

2. Állomány A hó végi állományok nagyságát – kivéve a 06. tábla folyószámlahitel sorát – nem kell szerepeltetni az adatszolgáltatásban, mivel megegyeznek a Felügyeleti mérleg megfelelõ soraival (az alábbi kivételekkel: az adatszolgáltatásban nem kell figyelembe venni a rossz hitelek, valamint a hitelek között kimutatott esedékes, de függõvé nem tett kamatkövetelések állományát). Amennyiben a Felügyeleti mérlegben az adott sorhoz tartozó állomány nem éri el a félmillió forintot, nem kell hozzá kamatlábértéket jelenteni. Az állományokra vonatkozóan a tárgyidõszak utolsó napján az adott hitelekre és betétekre vonatkozó aktuális kamatlábat kell kimutatni (és nem a meghirdetettet). A folyószámlahitelek, és a látra szóló és folyószámlabetétek esetében csak az állományokra vonatkozó kamatlábat kell jelenteni. A rossznak minõsített hitelek állományát és kamatlábát a súlyozott átlagkamatláb meghatározásánál nem kell figyelembe venni. Az átlagkamatláb számításánál nem kell figyelembe venni a követelések között kimutatott esedékes, ki nem fizetett, de függõvé nem tett kamatok, kamatjellegû jutalékok állományát sem (amennyiben ezek nem kamatoznak). Amennyiben az adatszolgáltatás állományi tábláiban valamely soron azért nem szerepel kamatláb, mert a felügyeleti mérleg vonatkozó állományai csak rossz hiteleket vagy a követelések között kimutatott esedékes, ki nem fizetett, de függõvé nem tett kamatokat, kamatjellegû jutalékokat tartalmaznak, az aktuális és évesített kamatlábra is „na”-t értéket kell jelenteni. Az interest-pool típusú (számlaegyenleg átvezetéssel nem járó) cash-pool szolgáltatás keretében rendszeres idõközönként elszámolt kamatkülönbözetet az adatszolgáltatásban nem kell figyelembe venni. Az euróban denominált új szerzõdések szerzõdésértékét az MNB által közzétett, a tárgyidõszak utolsó napján érvényes hivatalos devizaárfolyamon kell forintra átszámítani.

Source: https://magyarkozlony.hu/hivatalos-lapok/50407c19ef2e3d2a0d4945708f769cdba73b6469/dokumentumok/422e73d0156734485531ee2520067337ab37871b/letoltes